Nov 28,2017
ఎయిర్‌సెల్‌ కొనుగోలుపై చర్చలు : భారతీ
న్యూఢిల్లీ: ప్రముఖ టెలికాం సంస్థ ఎయిర్‌సెల్‌ను కొనుగోలు చేసే అంశంపై చర్చలు జరుపుతున్నట్టు భారతీ ఎయిర్‌టెల్‌ చైర్మెన్‌ సునీల్‌ మిట్టల్‌ అన్నారు. గతేడాది రిలయన్స్‌ జియో ఫ్రీ డేటా, వాయిస్‌ కాల్స్‌ పేరిట మార్కెట్లోకి రంగ ప్రవేశం చేసిన సంగతి తెలిసిందే. జియో ఉచిత ఆఫర్ల కారణంగా టెలికాం సంస్థలు భారీగా నష్టపోయాయి. మరోవైపు దాదాపు 50 బిలియన్‌ డాలర్ల వరకు పెట్టుబడులను టెలికాం కంపెనీలు రైటాప్‌ చేసినట్టు సునీల్‌ మిట్టల్‌ పేర్కొన్నారు. కాగా ఈ స్థాయి పెట్టుబడుల రైటాప్‌కు రిలయన్స్‌ జియోనే ప్రధానం కారణమని ఆయన తెలిపారు. ఈ నేపథ్యంలోనే తాము ఎయిర్‌సెల్‌ కొనుగోలుపై దృష్టిసారించామని, చర్చలకు తాము సిద్దంగా ఉన్నామని సునీల్‌ మిట్టల్‌ పేర్కొన్నారు. దీనికిముందు ఆర్‌కామ్‌ ఎయిర్‌సెల్‌ను విలీనం చర్చలు జరిగిన సంగతి విదితమే. అయితే ఈ విలీన ప్రక్రియ చివరి దశలో రద్దయింది.
మీ స్నేహితులకు రికమెండ్ చెయ్యండి